SET ปิดเช้าพุ่ง 11 จุด รับสถานการณ์ไวรัสโคโรนาในจีนดีขึ้น แนะจับตาส.ส.พิจารณาร่างงบฯปี 63
SET ปิดเช้าพุ่ง 11 จุด รับสถานการณ์ไวรัสโคโรนาในจีนดีขึ้น แนะจับตาส.ส.พิจารณาร่างงบฯปี 63 โดยดัชนีช่วงเช้าปิดที่ระดับ 1,534.47 จุด เพิ่มขึ้น 10.54 จุด หรือ 0.69% มูลค่าการซื้อขาย 2.55 หมื่นล้านบาท
12 ก.พ. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,534.47 จุด เพิ่มขึ้น 10.54 จุด หรือ 0.69% มูลค่าการซื้อขาย 2.55 หมื่นล้านบาท
10 หุ้นดันดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้แกว่งตัวในแดนบวก ตาม Sentiment ต่างประเทศ หลังคลายกังวลสถานการณ์การแพร่ระบาดของไวรัสโคโรนาสายพันธุ์ใหม่ (โควิด-19) จากการที่จีนออกมาระบุว่าสถานการณ์แพร่ระบาดในจีนน่าจะเริ่มนิ่งขึ้นภายในสิ้นเดือนนี้ แม้ว่าช่วงนี้ตัวเลขผลิตภัณฑ์มวลรวมภายในประเทศ (GDP) ของจีนจะได้รับผลกระทบประมาณ 0.1% แต่ภาพของจีนก็เริ่มเห็นการกลับมาผลิตสินค้า ซึ่งเป็นบวกต่อการค้า และส่งผลให้หุ้นกลุ่มสินค้าโภคภัณฑ์นำตลาดขึ้นมา
ส่วนบ้านเราก็ให้ติดตามความคืบหน้าของสภาผู้แทนราษฎร จะพิจารณาร่างกฎหมายงบประมาณ ปี 63 ในวาระ 2 และวาระ 3 ต่อไป ซึ่งถ้าจบได้เร็ว ก็จะทำให้เศรษฐกิจฟื้นตัวได้เร็ว จากที่ไตรมาส 1/63 อาจจะไม่ดีนัก แต่ในไตรมาส 2-3 ก็จะฟื้นตัวขึ้นมาได้ ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบสลับกัน
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯยังคงรักษาในแดนบวกได้ โดยมีแนวรับ 1,529 จุด ส่วนแนวต้าน 1,538-1,542 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM        มูลค่าการซื้อขาย 1,842.36 ล้านบาท  ปิดที่  31.00 บาท ลดลง  0.25 บาท
ADVANC     มูลค่าการซื้อขาย 1,187.37 ล้านบาท  ปิดที่ 199.00 บาท เพิ่มขึ้น 2.50 บาท
EA         มูลค่าการซื้อขาย 1,109.80 ล้านบาท  ปิดที่  49.25 บาท เพิ่มขึ้น 2.00 บาท
KCE        มูลค่าการซื้อขาย 1,030.81 ล้านบาท  ปิดที่  22.20 บาท เพิ่มขึ้น 2.00 บาท
GPSC       มูลค่าการซื้อขาย   780.84 ล้านบาท  ปิดที่  77.75 บาท เพิ่มขึ้น 0.75 บาท
 